عارض المنشد الديني فارس حميدة، مشاهير التيك توك وذلك من خلال فيديو لها عبر قناته الرسمية بموقع الفديوهات الشهير يوتيوب.
وقال فارس حميدة: أنا عامل الفيديو لأخواتي وحبايبي اللي بيقدموا محتوى على التيك توك أو غيره، سواء مشاهير أو غير مشاهير.
وتابع : إنتوا مسئولين عن عقلية جيل كامل، مش ببالغ، فلو سمحتم تتقوا ربنا في المحتوى المقدم، غير المشهورين في التيك توك، مش عشان عاوزين تتشهروا تبينوا بنات معاكم، وتقل من نفسك.
وأكمل: والله تغور الشهرة اللى تيجي كدة، ومش عشان شوية فلوس قذره، تطلعي تعري نفسك في لايف، كله بقى عايز يعمل الحاجة الشاذة عشان الفلوس والمشاهدات، بنشوف ناس بتعمل حاجات غريبة ولا طبعنا ولا مبدأنا وتربيتنا.
وأنهى فارس حميدة قائلًا: أخواتي المحترمين اللى عندهم فانز بيحبوهم، ياريت تفكر تعمل حاجة تفيد الناس وتعلمهم واستخدمها في الخير، الكلام من قلبي ومكنتش عارف أكتمه.
Discussion about this post